PATVIRTINTA Panevėžio rajono savivaldybės administracijos direktoriaus 2022 m. balandžio 15 d. įsakymu Nr. A-263

**PANEVĖŽIO RAJONO SAVIVALDYBĖS ADMINISTRACIJOS**

**VADOKLIŲ SENIŪNIJOS 2022 METŲ VEIKLOS PLANAS**

**I SKYRIUS**

**BENDROSIOS NUOSTATOS**

1. Panevėžio rajono savivaldybės administracijos Vadoklių seniūnijos 2022 metų veiklos planas (toliau – veiklos planas) nustato Panevėžio rajono savivaldybės administracijos Vadoklių seniūnijos (toliau – seniūnija) veiklos plano tikslus, uždavinius, programos priemonių įgyvendinimo planą, atsakingus už priemonių įgyvendinimą asmenis, lėšas veiklos planui įgyvendinti bei laukiamus rezultatus.

2. Veiklos planas parengtas vadovaujantis Lietuvos Respublikos vietos savivaldos įstatymu bei kitų Lietuvos Respublikos norminių aktų nuostatomis.

**II SKYRIUS**

**VEIKLOS PLANO TIKSLAI**

3. Veiklos plano tikslai: gerinti gyvenimo kokybę seniūnijoje, kuriant sveiką, saugią ir švarią aplinką; stiprinti vietos savivaldos procesus seniūnijoje, aktyviau įtraukiant gyventojus į vietos savivaldą; tinkamai įgyvendinti Lietuvos Respublikos vietos savivaldos ir kituose teisės aktuose seniūnijoms ir seniūnui priskirtas funkcijas; pagal finansines galimybes rūpintis seniūnijai priskirtų gyvenamųjų vietovių plėtra.

**III SKYRIUS**

**VEIKLOS PLANO UŽDAVINIAI**

4. Veiklos plano uždaviniai: vykdant veiklos plane numatytas priemones, organizuoti ir užtikrinti efektyvų seniūnijai ir seniūnui priskirtų funkcijų vykdymą, pagal priskirtą kompetenciją administruoti viešųjų paslaugų teikimą ir teikti administracines paslaugas, vykdyti viešąjį administravimą.

**IV SKYRIUS**

**PAGRINDINIAI DUOMENYS APIE SENIŪNIJĄ**

5. Gyventojų skaičius seniūnijoje – 1 651gyv.:

5.1. iki 7 metų amžiaus – 60 gyv. (3,63 proc.);

5.2. nuo 7 iki 16 metų amžiaus – 118 gyv. (7,15 proc.);

5.3. nuo 16 iki 18 metų amžiaus – 35 gyv. (2,12 proc.);

5.4. nuo 18 iki 25 metų amžiaus – 111 gyv. (6,72 proc.);

5.5. nuo 25 iki 45 metų amžiaus – 380gyv. (23,02 proc.);

5.6. nuo 45 iki 65 metų amžiaus – 553 gyv. (33,50 proc.);

5.7. nuo 65 iki 85 metų amžiaus – 332 gyv. (20,12 proc.);

5.8. nuo 85 metų amžiaus – 62 gyv. (3,75 proc.);

5.9. vyrų – 829 gyv. (50,2 proc.);

5.10. moterų – 822 gyv. (48,8 proc.).

6. Seniūnijos plotas – 16 833,085ha, iš to sk. miškai – 3692,006 ha 22 proc. nuo bendro ploto).

7. Gyventojų tankis – 9,81 gyv./km2.

8. Darbuotojų skaičius – 11, pareigybių skaičius 10,0:

8.1. savivalda – 6,5;

8.2. sporto metodininkai – 0,5;

8.3. vyr. specialistai socialiniam darbui – 1;

8.4. vyr. socialiniai darbuotojai, dirbantys su šeimomis –2.

9. Vietinių kelių ir gatvių ilgis – 124 611 km, iš to sk. su asfaltbetonio danga –   
17,023 km.

10. Seniūnijos gyvenviečių gatvių ir šaligatvių plotas – 109 090 m2.

11. Seniūnijoje prižiūrimas plotas (parkai, maudymosi vietos, tvenkiniai) –   
185 900 m2, (18,59 ha).

12. Veikiančių kapinių skaičius – 4 vnt., jų plotas – 3,24 ha.

13. Neveikiančių kapinių skaičius – 10 vnt., jų plotas – 1,11 ha.

14. Negyvenamųjų pastatų skaičius – 4 vnt., jų eksploatuojamas bendras plotas – 389,25 m2.

15. Socialinių ir savivaldybės būstų skaičius – 21 (15/7) vnt., jų bendras plotas –   
1676,22 m2.

16. Seniūnijos centro atstumas nuo rajono centro – 35 km.

17. Šeimų, patiriančių socialinę atskirtį, skaičius – 19 vnt.

18. Asmenų, patiriančių socialinę atskirtį, skaičius – 16 asm.

19. Socialiai remtinų šeimų skaičius – 57 vnt.

20. Socialiai remtinų asmenų skaičius – 131 asm.

21. Ūkininkų ir fizinių asmenų, užsiimančių žemės ūkio veikla, skaičius – 140.

22. Bendruomenių skaičius – 2 vnt.

23. Kultūros paveldo objektų skaičius – 9 vnt.

24. Gamtos paminklų skaičius – 1 vnt.

**V SKYRIUS. PRIEMONIŲ ĮGYVENDINIMO PLANAS, ATSAKINGI UŽ PRIEMONIŲ ĮGYVENDINIMĄ ASMENYS**

|  |  |  |  |  |  |  |
| --- | --- | --- | --- | --- | --- | --- |
| **Valdymo programa (01)** | | | | | | |
| **Priemonės kodas\*** | **Priemonės pavadinimas** | **Planuojamos lėšos, Eur** | **Proceso ir (ar) indėlio vertinimo kriterijai, mato vienetai ir reikšmės** | **Veiksmo pavadinimas** | **Įgyvendinimo laikotarpis** | **Atsakingas asmuo** |
| 01010104 | Seniūnijų darbo organizavimas | 10 600,00 | Asmenų (paslaugų gavėjų), teigiamai vertinančių administracinių paslaugų teikimo kokybę seniūnijoje, dalis –  99 proc.  Kėlusieji kvalifikaciją seniūnijos darbuotojai proporcingai dirbantiesiems sudarytų ne mažiau kaip 55 proc. | Gyventojų aptarnavimas, prašymų ir skundų nagrinėjimas. | Nuolat | Seniūnijos valstybės tarnautojai ir darbuotojai pagal pareigybės aprašymuose nustatytas funkcijas |
| Seniūno įsakymų parengimas ir išleidimas. | Nuolat | Seniūnijos valstybės tarnautojai ir darbuotojai pagal pareigybės aprašymuose nustatytas funkcijas |
| Pažymų apie deklaruotą gyvenamąją vietą išdavimas. | Nuolat | Seniūnas, vyr. raštvedė |
| Pažymų apie šeimos sudėtį išdavimas. | Nuolat | Seniūnas, vyr. raštvedė |
| Vietos savivaldos įstatyme numatytų notarinių veiksmų atlikimas. | Nuolat | Seniūnas |
| Leidimų laidoti išdavimas. | Nuolat | Seniūnas, vyr. raštvedė |
| Leidimų atlikti kasinėjimo darbus išdavimas. | Nuolat | Seniūnas, vyr. raštvedė |
| Leidimų prekiauti ir (ar) teikti paslaugas viešosiose vietose išdavimas. | Nuolat | Seniūnas, vyr. raštvedė |
| Paraiškų išmokoms gauti priėmimas. | II ketvirtis | Seniūno pavaduotojas |
| Duomenų apie žemės ūkio valdas atnaujinimas. | Nuolat | Seniūno pavaduotojas |
| Informacijos apie Kaimo rėmimo programas, Kaimo plėtros programoje patvirtintas priemones bei Europos Sąjungos fondų teikiamą paramą žemės ūkio veiklos subjektams teikimas. | Nuolat | Seniūno pavaduotojas |
| Gyventojų registro tvarkymas. | Nuolat | Vyr. raštvedė |
| Susirašinėjimas su savivaldybės administracija ir kitomis įstaigomis seniūnijos ir seniūno kompetencijai priskirtais klausimais, dokumentacijos, archyvo tvarkymas, ataskaitų rengimas ir teikimas. | Nuolat | Seniūnijos valstybės tarnautojai ir darbuotojai pagal pareigybės aprašymuose nustatytas funkcijas |
| Dalyvavimas seniūnijos teritorijoje veikiančių kaimo bendruomenių veikloje, jų organizuojamuose renginiuose. | Nuolat | Seniūnas |
| 01010219 | Darbo rinkos politikos įgyvendinimas | 6 602,00 | Priimti į darbą seniūnijos gyventojus su Užimtumo tarnybos siuntimu – 8 asm. | Gyventojų užimtumo programos vykdymas (viešųjų darbų organizavimas). | Nuolat | Seniūnas, vyr. raštvedė |
| **Aktyvaus bendruomenės gyvenimo skatinimo programa (03)** | | | | | |  |
| 03010202 | Sporto renginių seniūnijose organizavimas | 1 000,0 | Suorganizuoti sporto renginių seniūnijoje – 11 vnt.  Dalyvauti rajono ir renginiuose –  3 vnt. | Sporto renginių seniūnijoje organizavimas. | Nuolat | Sporto metodininkas |
| Dalyvavimas rajono ir šalies sporto renginiuose. | Nuolat | Sporto metodininkas |
| **Rajono infrastruktūros priežiūros, modernizavimo ir plėtros programa (04)** | | | | | |  |
| 04010201 | Vietinės reikšmės kelių ir gatvių tiesimas, rekonstravimas, taisymas (remontas), priežiūra ir saugaus eismo sąlygų užtikrinimas | 71 918,20\*\* | Prižiūrėti seniūnijos kelių:  su žvyro danga – 107,588 km;  su asfaltbetonio danga – 17,023 km.  Įrengti / atstatyti kelio ženklų –  2/2 vnt.  Prižiūrėti tiltų – 3 vnt. | Seniūnijos kelių priežiūra (greideriavimas, sniego valymas ir pan.). | Nuolat | Seniūnas |
| Seniūnijos gatvių, kelių, šaligatvių tiesimas bei remontas. | Nuolat | Seniūnas |
| Asfaltbetonio dangos priežiūra ir remontas. | Nuolat | Seniūnas |
| Kelio ženklų ir ženklų su gatvių pavadinimais įrengimas. | Nuolat | Seniūnas |
| 04020101 | Kapinių priežiūra seniūnijoje ir aplinkos tvarkymas | 7 400,00  24 000,00 | Tvarkomas bendro naudojimo žaliųjų teritorijų plotas – 18,59 ha.  Veikiančių kapinių skaičius –  4 vnt. (plotas 3,24 ha).  Neveikiančių kapinių skaičius –  10 vnt. (plotas 1,11 ha).  Koplyčia kapinių teritorijoje – 1 vnt. | Žaliųjų plotų priežiūra (šienavimas). | Nuolat | Seniūnas, kapų prižiūrėtojas |
| Žoliapjovių, kitos žolės pjovimo bei krūmų šalinimo technikos ir motorinio pjūklo išlaikymas. | Nuolat | Seniūnas, kapų prižiūrėtojas |
| Šiukšlių išvežimas. | Nuolat | Seniūnas, kapų prižiūrėtojas |
| Vadoklių kapinių koplyčios vidaus ir skulptūros Vyčio apygardos partizanams remontas ir restauracija. | II-III ketvirčiai | Seniūnas |
| 04020102 | Komunalinio ūkio objektų priežiūra | 1100,00 | Prižiūrimų negyvenamųjų patalpų skaičius – 4 vnt. (plotas 389,25 m2).  Prižiūrimų kultūros paveldo objektų skaičius – 12 vnt.  Prižiūrimų gamtos paminklų skaičius – 1 vnt. | Smulkaus lauko inventoriaus (suolų, šiukšliadėžių, aptvėrimų ir pan.) remontas bei (atsiradus reikalui) įsigijimas. | Nuolat | Seniūnas |
| 04020104 | Turto rinkos vertės nustatymas, teisinė registracija | 500,00 | Prižiūrimų savivaldybės būstų ir socialinių būstų skaičius – 21 vnt. (1 676,22 m2). | Socialinių būstų ir kitos paskirties pastatų, kelių teisinė registracija. | Nuolat | Seniūnas, seniūno pavaduotojas |
| 04020105 | Gyvenamųjų namų priežiūra | 19 300,00 | Prižiūrimų savivaldybės būstų ir socialinių būstų skaičius – 21 vnt. (1 676,22 m2). | Socialinių būstų ir kitos paskirties pastatų eksploatacija, priežiūra, remonto darbų poreikio nustatymas. | Nuolat | Seniūnas, seniūno pavaduotojas |
| Socialinių būstų būklės, jų apgyvendinimo kontrolė. | Nuolat | Seniūno pavaduotojas |
| Socialinio būsto nuomos sutarčių projektų rengimas. | Nuolat | Seniūno pavaduotojas |
| 04020107 | Gatvių apšvietimas | 4 000,00 | Elektros energijos įsigijimas gatvių apšvietimui ir gatvių apšvietimo tinklų priežiūra – 10 vnt. | Elektros energijos įsigijimas gatvių apšvietimui ir gatvių apšvietimo tinklų priežiūra bei remontas. | Nuolat | Seniūnas |
| **Socialinės atskirties mažinimo programa (05)** | | | | | |  |
| 05010104 | Socialinių darbuotojų, dirbančių su šeimomis, darbo organizavimas | 2300,00 | Teikti socialinės priežiūros paslaugas šeimoms – 17 šeimų.  Organizuoti arba dalyvauti renginiuose, skirtuose vaikų gerovės klausimams, – 3 vnt. | Socialinės priežiūros paslaugų teikimas šeimoms, patiriančioms socialinę riziką. | Nuolat | Vyr. socialinė darbuotoja, dirbanti su šeimomis |
| Bendradarbiavimas ir bendravimas su mokyklų mokytojais, socialiniais pedagogais, psichologais, mokinių tėvais (globėjais, rūpintojais). | Nuolat | Vyr. socialinė darbuotoja, dirbanti su šeimomis |
| 05010105 | Seniūnijų socialinių darbuotojų darbo organizavimas | 2000,00 | Priimtų prašymų dėl piniginės socialinės paramos skaičius –  309 vnt.  Piniginės socialinės paramos gavėjų seniūnijoje procentas nuo visų seniūnijos gyventojų skaičiaus – 8,5 proc.  Asmenų, pasitelktų visuomenei naudingai veiklai atlikti, skaičius – 70 vnt. | Šeimų, gaunančių socialinę paramą, lankymas. | Nuolat | Vyr. specialistė socialiniam darbui |
| Rūpinimasis senyvo amžiaus asmenimis, teisės aktuose numatytos pagalbos teikimas neįgaliesiems gyventojams. | Nuolat | Vyr. specialistė socialiniam darbui |
| Bendravimas ir bendradarbiavimas su sveikatos priežiūros įstaigomis ir kitais socialines paslaugas teikiančių įstaigų darbuotojais. | Nuolat | Vyr. specialistė socialiniam darbui |
| Maistui iš intervencinių atsargų paramai gauti sąrašų sudarymas. | Nuolat | Vyr. specialistė socialiniam darbui |
| Vienkartinių pašalpų skyrimo organizavimas. | Nuolat | Vyr. specialistė socialiniam darbui |
| Išvadų apie seniūnijos gyventojų buities sąlygas teikimas ir buities tyrimų aktų surašymas. | Nuolat | Vyr. specialistė socialiniam darbui |
| Piniginės socialinės paramos administravimas seniūnijoje. | Nuolat | Vyr. specialistė socialiniam darbui |
| Visuomenei naudingos veiklos organizavimas ir vykdymas. | Nuolat | Seniūnas, vyr. specialistė socialiniam darbui |
| **Aplinkos apsaugos rėmimo specialioji programa (07)** | | | | | |  |
| 07010401 | Aplinkos kokybės gerinimas ir apsauga, atliekų tvarkymo infrastruktūros plėtra, atliekų, kurių turėtojo nustatyti neįmanoma arba kuris neegzistuoja, tvarkymas, aplinkos monitoringas, prevencinės aplinkos atkūrimo priemonės | 3 000,00\*\* | Sutvarkyti komunalinių atliekų bendro naudojimo teritorijose –  20 m3.  Sutvarkyti atliekų, kurių turėtojo nustatyti neįmanoma arba kuris neegzistuoja – 10 m3.  Pašalinti avarinės būklės medžių – 10 vnt. | Medžių ir dekoratyvinių krūmų sodinukų įsigijimas. | II–III ketvirčiai | Seniūnas |
| Avarinių medžių pjovimas, šakų genėjimas. | II-III ketvirčiai | Seniūnas |
| Specifinių (didžiųjų, naudotų padangų ir kt.) atliekų surinkimo organizavimas. | Nuolat | Seniūnas |
| Atliekų, kurių turėtojo nustatyti neįmanoma arba kuris nebeegzistuoja, tvarkymo organizavimas. | Nuolat | Seniūnas |
| Atliekomis užterštų teritorijų išvalymo ir sutvarkymo darbų organizavimas. | Nuolat | Seniūnas |

\* Priemonių kodai ir pavadinimai sutampa su galiojančiu Panevėžio rajono savivaldybės strateginiu veiklos planu.

\*\* Šios lėšos konkrečiai priemonei Panevėžio rajono savivaldybės strateginiame veiklos plane yra numatytos bendra suma visoms seniūnijoms.

**VI SKYRIUS**

**LĖŠOS VEIKLOS PLANUI ĮGYVENDINTI**

25. Veiklos planui įgyvendinti bus naudojamos šioje programoje numatytos lėšos bei lėšos iš kitų Panevėžio rajono savivaldybės biudžeto asignavimų. Panevėžio rajono savivaldybės administracija centralizuotai vykdo daugelio šiame veiklos plane numatytų priemonių įgyvendinimui reikalingų įsigyti prekių, paslaugų, darbų pirkimus, todėl organizuoja dalies šių priemonių įgyvendinimą ir priežiūrą (vietinės reikšmės kelių ir gatvių tiesimas, rekonstravimas, taisymas (remontas), priežiūra ir saugaus eismo sąlygų užtikrinimas, aplinkos apsaugos programos priemonių įgyvendinimas ir kt.).

26. Savivaldybės administracija pagal finansines galimybes ir poreikį aprūpina seniūniją darbo priemonėmis (baldai, kompiuteriai bei kita biuro įranga, stebėjimo kameros) bei atsargomis iš bendrų savivaldybės administracijai šiems tikslams skirtų lėšų.

**VII SKYRIUS**

**VEIKLOS PLANO ĮGYVENDINIMO STEBĖSENA, ATSISKAITYMAS UŽ PASIEKTUS REZULTATUS**

27. Veiklos plano įgyvendinimas padės gerinti gyvenimo kokybę seniūnijos teritorijoje, t. y. užtikrinti efektyvesnį viešojo administravimo funkcijų vykdymą, gyventojų gerovę ir seniūnijos infrastruktūros gerinimą, kokybiškiau teikti paslaugas gyventojams.

28. Veiklos plano įgyvendinimo ataskaita rengiama pasibaigus kiekvieniems kalendoriniams metams ir teikiama seniūnaičių sueigai bei savivaldybės administracijos direktoriui.

29. Seniūnas supažindina seniūnaičius ir vietos gyventojus su patvirtintu seniūnijos veiklos planu ir aptaria seniūnijos metinio veiklos plano rezultatus.

30. Seniūnijos veiklos planas skelbiamas savivaldybės interneto svetainėje.

Seniūnė Milda Tamokaitienė